b'\n_START_ARTICLE_\nAlgimantas Fedaravi\xc4\x8dius\n_START_SECTION_\nBiografija\n_START_PARAGRAPH_\n1975 m. baig\xc4\x97 Kauno politechnikos institut\xc4\x85. 1988 m. technikos moksl\xc5\xb3 daktaras._NEWLINE_1977\xe2\x80\x931991 m. dirbo Kauno politechnikos instituto (nuo 1990 m. Kauno technologijos universitetas) moksliniame centre \xe2\x80\x9eVibrotechnika\xe2\x80\x9c, 1980\xe2\x80\x931991 m. Vibromechanizm\xc5\xb3 laboratorijos ved\xc4\x97jas, nuo 1991 m. Mechanikos fakulteto Teorin\xc4\x97s mechanikos katedros ved\xc4\x97jas, nuo 2000 m. Gynybos technologij\xc5\xb3 instituto direktorius, nuo 2001 m. Mechanikos fakulteto dekanas, nuo 1991 m. profesorius.\n_START_SECTION_\nMokslin\xc4\x97 veikla\n_START_PARAGRAPH_\nSvarbiausi darbai i\xc5\xa1 mechanini\xc5\xb3 bei elektromechanini\xc5\xb3 sistem\xc5\xb3 dinamikos (modeliavimas, valdymas, optimalus projektavimas) ir panaudojimo kuriant naujus prietais\xc5\xb3 gamybos, kompiuterijos, mikroelektronikos, gynybos, kit\xc5\xb3 sri\xc4\x8di\xc5\xb3 mechanizmus bei \xc4\xafrenginius. 125 i\xc5\xa1radim\xc5\xb3, tarp j\xc5\xb3 8 patentuoti JAV, Did\xc5\xbeiojoje Britanijoje, Vokietijoje, Pranc\xc5\xabzijoje, autorius.'